Den første aksjonen (i 1991) ble arrangert i de norske universitetsbyene Bergen, Oslo, Trondheim og Tromsø og blant en rekke utenlandsstudenter i Tyskland. Den gikk til inntekt for palestinske mor-barn klinikker, i regi av Norsk Folkehjelp. Per Helge Måseide og Trond Vartdal, som var sentrale i å drive fram den første aksjonen, møtte den mangeårige presidenten i palestinsk Røde Halvmåne, dr. Fathi Arafat.